וולפגנג זייפן

וולפגנג זייפן (בגרמנית: Wolfgang Seifen, נולד בשנת 1956 בברגהיים על הנהר ארפט) הוא נגן עוגב ומלחין גרמני. וולפגנג זייפן נולד בשנת 1956 בברגהיים על הנהר ארפט במדינת נורדריין-וסטפאליה בגרמניה, בזמנו גרמניה המערבית. את שיעורי הפסנתר ותורת המוזיקה קיבל מהרמן קרלינג. החל משנת 1967 למד בגימנסיה למוזיקה שליד קתדרלת רגנסבורג (Regensburger Domspatzen) אחר כך בשנים 1973–1976 למד מוזיקה כנסייתית בגרגוריוסהאוס באאכן, וניגן זמן מה בעוגב כנסיית ניקולאוס באאכן. בשנים 1977–1980 ניהל את התזמורת הקאמרית של הסטודנטים באאכן. ב-1978 הקים את המקהלה Capella cantica. בשנים 1976–1983 הוא ניגן בכנסיית סבסטיאן הקדוש בנטטל(אנ')-לובריך(אנ'). ב-1983 התמנה זייפן לנגן עוגב של בזיליקת מרים הפונטיפיקלית (אפיפיורית) בקוולאר. הוא ניגן בה על העוגב על שם זייפרט, ופעל גם כמנצח מקהלה ותזמורת, כמורה וכמלחין. בשנים 1992-1989 לימד זייפן נגינת עוגב בבית הספר הגבוה למוזיקה ולאמנויות הבמה בשטוטגרט ובשנים 2000-1992 בבית הספר הגבוה על שם רוברט שומאן בדיסלדורף. בשנת 2000 הוא התמנה לפרופסור לאלתור באוניברסיטה לאמנויות בברלין. ב-2004 היה לנגן העוגב של כנסיית הזיכרון על שם הקייזר וילהלם בברלין. בכנסייה זו מנהל זייפן את הפסטיבל הבינלאומי לאלתורים בעוגב ויחד עם הלמוט הפט הוא מנהל את סדרת הקונצרטים לעוגב "מייסטרקונצרטה ברלין" (Meisterkonzerte Berlin). זייפן הוציא לאור מאמרים וספרים על בניית העוגבים ועל האלתורים בעוגב והלחין יצירות רבות למקהלה, עוגב ולהרכבים קאמריים. הוא השתתף בתוכניות רדיו וטלוויזיה והקליט תקליטורים עם אלתורים בעוגב. בין היתר הוא הופיע בישראל בסדרת הקונצרטים קולות 2000 בכנסיית הדורמיציון בירושלים. Missa Solemnis "Tu es Petrus" (מיסה חגיגית "אתה פטרוס") -בוצעה בבכורה בברלין ב-15 באפריל 2007. הולחנה לכבוד יום הולדתו ה-80 של האפיפיור בנדיקטוס השישה עשר. Solo-Gesänge mit Klavier- und Orgelbegleitung (שירי סולנים בליווי פסנתרן ועוגב) Johannes-Passion (הפסיון לפי יוחנן למקהלה ולסולנים) Missa Solemnis (מיסה חגיגית) למקהלה ולעוגב קונצרטי Messe in G (מיסה בסול) למקהלת א קפלה מעורבת, קטעי מקהלה למקהלת נשים ולמקהלת גברים Triptyque Symphonique (טריפטיך סימפוני) למקהלה, סולנים, תזמורת גדולה ועוגב קונצ'רטו לעוגב ולתזמורת שלושה קטעים לעוגב Choralvorspiele für Orgel (פרלודים כוראליים לעוגב) Charakterstücke für Orgel (קטעי אופי לעוגב) קטע קונצרטי לעוגב - לרגל חנוכת העוגב על שם ריגר באולם הקונצרטים של מקהלת הקתדרלה של רגנסבורג (Regensburger Domspatzen) Fantaisie Populaire (פנטזיה עממית) - הוזמנה בשנת 1987 לרגל ביקור האפיפיור יוחנן פאולוס השני בעת העלייה לרגל לבזיליקת מרים בקוולאר. Messe du Mariage für Orgel (מיסת חתונה לעוגב) Messe Solennelle (מיסה חגיגית) למקהלה, תזמורת ועוגב מאת לואי ויירנה סימפוניה ברה מינור מאת אלכסנדר גילמאן למקהלה, סולנים, תזמורת ועוגב אהבת משורר מאת רוברט שומאן למקהלה מעורבת ופסנתר שירים ללא מילים מאת פליקס מנדלסון-ברתולדי רפסודיה בסול מינור מאת יוהנס ברהמס- עיבוד לעוגב סונטינה בלה מינור מאת מקס רגר - לעוגב Aufschwung (תנופה) מתוך קטעי פנטזיה מאת רוברט שומאן - לעוגב בלדה בסול מינור לפסנתר מאת אדוורד גריג - לעוגב המשפט הראשון מן הקונצ'רטו לפסנתר בלה מינור -מאת שומן - לעוגב. אתר האינטרנט הרשמי של וולפגנג זייפן וולפגנג זייפן, סרטונים בערוץ היוטיוב וולפגנג זייפן, באתר MusicBrainz (באנגלית) וולפגנג זייפן, באתר Discogs (באנגלית) ביוגרפיה באתר כנסיית הזיכרון על שם הקייזר וילהלם בברלין ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וולפגנג זייפן".